നടിയെ ആക്രമിച്ച കേസ്സമയം നീട്ടി നല്കണമെന്ന വിചാരണ കോടതി ആവശ്യം സുപ്രീംകോടതി തിങ്കളാഴ്ച പരിഗണിക്കും ന്യൂഡല്ഹി: നടിയെ ആക്രമിച്ച കേസിലെ വിചാരണ പൂര്ത്തിയാക്കാന് കൂടുതല് സമയം ആവശ്യപ്പെട്ട് വിചാരണ കോടതി ജഡ്ജി നല്കിയ അപേക്ഷ സുപ്രീംകോടതി തിങ്കളാഴ്ച പരിഗണിക്കും. ജസ്റ്റിസുമാരായ എ.എം.ഖാന്വില്ക്കര്, സഞ്ജീവ് ഖന്ന എന്നിവരടങ്ങിയ ബെഞ്ചാണ് അപേക്ഷ പരിഗണിക്കുക. വിചാരണ പൂര്ത്തിയാക്കാന് ആറ് മാസം സമയം കൂടി അനുവദിക്കണമെന്നാണ് വിചാരണ കോടതി ജഡ്ജി ഹണി എം വര്ഗീസ് ആവശ്യപ്പെട്ടിരിക്കുന്നത്. ഇത് മൂന്നാം തവണയാണ് വിചാരണ പൂര്ത്തിയാക്കാന് സമയം ആവശ്യപ്പെട്ട് സുപ്രീംകോടതിക്ക് കത്ത് നല്കുന്നത്. കൊറോണ നിയന്ത്രണങ്ങള് കാരണം കോടതിയുടെ പ്രവര്ത്തനം തടസ്സപ്പെട്ടതിനാലാണ് നിര്ദേശിച്ച സമയപരിധിക്കുള്ളില് വാദം കേള്ക്കലും വിധി പ്രസ്താവവും പൂര്ത്തിയാക്കാന് കഴിയാത്തതെന്ന് സുപ്രീംകോടതിക്ക് കൈമാറിയ കത്തില് ചൂണ്ടിക്കാണിക്കുന്നു. വിചാരണ പൂര്ത്തിയാക്കി വിധി പ്രസ്താവിക്കാന് സുപ്രീംകോടതി അനുവദിച്ച സമയം ഓഗസ്റ്റ് മൂന്നിന് കഴിഞ്ഞിരുന്നു. ഈ സാഹചര്യത്തിലാണ് സുപ്രീംകോടതിക്ക് കത്ത് നല്കിയത്. ഇനി ഒരിക്കല് കൂടി സമയം നീട്ടി നല്കില്ലെന്ന് വ്യക്തമാക്കിയാണ് വിചാരണ കോടതിയുടെ ആവശ്യത്തില് കഴിഞ്ഞ തവണ സുപ്രീംകോടതി ഉത്തരവിറക്കിയത്.